## Odluka o dodjeli koncesije za zahvaćanje voda za potrebe javne vodoopskrbe "Vodovodu Pula", d.o.o., Pula

### NN 10/1998 (28.1.1998.), Odluka o dodjeli koncesije za zahvaćanje voda za potrebe javne vodoopskrbe "Vodovodu Pula", d.o.o., Pula

# VLADA REPUBLIKE HRVATSKE

Na temelju članka 145. stavka 2. točke 2. i članka 209. Zakona o vodama
("Narodne novine", broj 107/95), Vlada Republike Hrvatske je na sjednici
održanoj 22. siječnja 1998. godine donijela

## **ODLUKU**

### **O DODJELI KONCESIJE ZA ZAHVAĆANJE VODA ZA POTREBE JAVNE VODOOPSKRBE "VODOVODU PULA" d.o.o., PULA**

I.

Vlada Republike Hrvatske (u daljnjem tekstu: Davatelj koncesije) dodjeljuje
"Vodovodu Pula" d.o.o. iz Pule (u daljnjem tekstu: Korisnik koncesije)
koncesiju za zahvaćanje voda za potrebe javne vodoopskrbe.

II.

Korisnik koncesije će zahvaćati vodu putem sljedećih objekata:

- izvora "Rakonek" uz desni obuhvatni kanal u dolini rijeke Raše; voda
se pročišćava na uređaju za pročišćavanje pitke vode,

- zdenca "Valdragon 3" sjeveroistočno od pulskog naselja Busoler,

- zdenca "Valdragon 4" sjeverno od pulskog naselja Busoler,

- zdenca "Valdragon 5" sjeveroistočno od pulskog naselja Busoler,

- zdenca "Fojbon" uz cestu Pula-Medulin, sjeverno od naselja Valdebek,

- zdenca "Tivoli" jugoistočno od pulskog naselja Veli Vrh uz željezničku
prugu Pula-Divača,

- zdenca "Škatari" sjeveroistočno od pulskog naselja Busoler,

- zdenca "Šišan" u blizini ceste Pula-Šišan, uz odvojak za naselje Jadreški,

- zdenca "Peroj" sjeverozapadno od naselja Peroj,

- zdenca "Jadreški" sjeveroistočno od pulskog naselja Busoler,

- zdenca "Karpi" zapadno od raskrižja cesta Pula-Vodnjan i Galižana-Fažana,

- bunara "Campanož" uz cestu Pula-Medulin, južno od naselja Šikići.

Korisnik koncesije će zahvaćati vodu na pojedinim crpilištima do najviše
količine od:

- izvor "Rakonek" 250 l/s, odnosno 4.000.000 mł/godišnje,

- zdenac "Valdragon 3" 13 l/s, odnosno 200.000 mł/godišnje,

- zdenac "Valdragon 4" 12 l/s, odnosno 200.000 mł/godišnje,

- zdenac "Valdragon 5" 7 l/s, odnosno 100.000 mł/godišnje,

- zdenac "Fojbon" 8 l/s, odnosno 100.000 mł/godišnje,

- zdenac "Tivoli" 34 l/s, odnosno 500.000 mł/godišnje,

- zdenac "Škatari" 8 l/s, odnosno 100.000 mł/godišnje,

- zdenac "Šišan" 28 l/s, odnosno 400.000 mł/godišnje,

- zdenac "Peroj" 6 l/s, odnosno 100.000 mł/godišnje,

- zdenac "Jadreški" 39 l/s, odnosno 600.000 mł/godišnje,

- zdenac "Karpi" 11 l/s, odnosno 200.000 mł/godišnje,

- bunar "Campanož" 22 l/s, odnosno 300.000 mł/godišnje.

III.

Korisnik koncesije će koristiti koncesiju iz točke I. ove Odluke u razdoblju
od dvadeset (20) godina počev od stupanja na snagu Ugovora o koncesiji.

IV.

Korisnik koncesije će plaćati koncesijsku naknadu u godišnjem iznosu
od 10% naknade za korištenje voda koju je dužan plaćati prema Zakonu o
financiranju vodnog gospodarstva za godinu u kojoj je sklopljen Ugovor
o koncesiji u korist proračuna Republike Hrvatske.

Dinamika plaćanja naknade za koncesiju odredit će se Ugovorom o koncesiji.

Ugovorom o koncesiji ugovorit će se rok dospijeća koncesijske naknade
za 1997. godinu.

V.

Državna uprava za vode i Korisnik koncesije će u roku od 15 dana od
dana stupanja na snagu ove Odluke sklopiti Ugovor o koncesiji kojim će
se podrobnije urediti koncesijski odnos.

Korisnik koncesije koji propusti sklopiti Ugovor o koncesiji u roku
iz stavka 1. ove točke, gubi istekom tog roka prava određena ovom Odlukom.

VI.

Ova Odluka stupa na snagu danom donošenja i objavit će se u "Narodnim
novinama".

Klasa: 325-01/97-01/01
Urbroj: 5030116-98-21
Zagreb, 22. siječnja 1998.

Predsjednik **mr. Zlatko Mateša,** v. r.

Odluka, NN 10/1998-155